**EGYÜTTMŰKÖDÉSI MEGÁLLAPODÁS**

mely létrejött egyrészről Bonyhád Város Önkormányzata (székhelye: 7150 Bonyhád, Széchenyi tér 12.) képviseli: Filóné Ferencz Ibolya polgármester,

másrészről FM DASZK, Apponyi Sándor Mezőgazdasági Szakgimnáziuma, Szakközépiskolája és Kollégiuma (székhelye: 7184 Lengyel, Petőfi u. 5., a továbbiakban: Intézmény) képviselője: Bujdosó Lászlóné igazgató (a továbbiakban együtt Felek)

között alulírott napon és helyen az alábbiak szerint:

Az Együttműködési Megállapodást a Felek az egészségügyről szóló 2015. évi CXXII. törvény 6. § (1) bekezdése, valamint az önálló orvosi tevékenységről szóló 2000. évi II. törvény, és az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) kormányrendelet rendelkezései alapján kötik meg.

1.) A Bonyhád I. iskola-fogorvosi körzet működési (ellátási) területe Bonyhád Város Önkormányzata Képviselő-testületének az egészségügyi alapellátások körzeteiről szóló 6/2016. (IV.22.) önkormányzati rendeletben meghatározott területekre terjed ki, mely magában foglalja az Intézményt is.

2.) Az 1. pontban meghatározott körzet székhelye: 7150 Bonyhád, Széchenyi tér 12.

3.) A Megállapodás 2018. április 1. napjától határozatlan időre jön létre, a megállapodás módosításához, felmondásához a felek egyetértése szükséges.

4.) Az Intézmény vállalja, hogy a tanulókat a fogászattal előre egyeztetett időpontban a rendelés helyére szállítja (Bonyhád, Fáy ltp. 34. szám alatti rendelő).

5.) A Felek megállapodnak abban, hogy vitás ügyek rendezéséhez hatáskörtől függően a Bonyhádi Járásbíróság, illetve a Szekszárdi Törvényszék kizárólagos illetékességét kötik ki. A Felek az Együttműködési Megállapodást elolvasás és értelmezést követően, szabad akaratukból jóváhagyólag írták alá.

Bonyhád, 2018. …..

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Bonyhád Város Önkormányzata FM DASZK, Apponyi Sándor Mezőgazdasági Filóné Ferencz Ibolya Szakgimnáziuma, Szakközépiskolája és polgármester Kollégiuma

Bujdosó Lászlóné

igazgató

Záradék: Bonyhád Város Önkormányzata a …/2018. () számú határozatával hagyta jóvá a megállapodást.

A megállapodást szerkesztettem és ellenjegyzem Bonyhádon, 2018. …..

Dr. Puskásné dr. Szeghy Petra

Pénzügyi ellenjegyzés:

Fauszt Józsefné