**ELŐTERJESZTÉS**

Bonyhád Város Képviselő - testületének 2018. február hó 15. nap

rendes/rendkívüli testületi ülésére

|  |  |
| --- | --- |
| Tárgy: | Bonyhád I. iskola-fogorvosi körzethatár módosítása |
| Előterjesztő: | Dr. Puskásné Dr. Szeghy Petra jegyző |
| Előterjesztést készítette: | Nagy Vilmosné ügyintéző |
| Előterjesztés száma: | 27. sz. |
| Mellékletek száma: | 2 db |
| Előzetesen tárgyalja: | Pénzügyi Ellenőrző és Gazdasági Bizottság  Humán Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

A lengyeli FM DASZK, Apponyi Sándor Mezőgazdasági Szakgimnáziuma, Szakközépiskolája és Kollégiuma igazgatója, Bujdosó Lászlóné írásbeli kérelemmel fordult a Tisztelt Képviselő-testület felé, miszerint kéri a testület hozzájárulását ahhoz, hogy intézményük csatlakozhasson a Bonyhád I. iskola-fogorvosi körzethez.

A Bonyhád I. iskola-fogorvosi körzet tanulói létszámának csökkenése miatt a rendelési időt többször csökkentette az ÁNTSZ, ezáltal a finanszírozás is kevesebb lett. A csatlakozással 164 fővel nőne a tanulói létszám, így a rendelési idő újra heti 30 óra lenne. A megállapodás tervezete az elterjesztés 1. melléklete.

Az egészségügyi alapellátásról szóló 2015. évi CXXIII. törvény 6. § (1) bekezdése úgy rendelkezik, hogy a települési önkormányzat képviselőtestülete - a Kormány által kijelölt praxiskezelő által megadott szempontokat figyelembe véve - rendeletben megállapítja és kialakítja az egészségügyi alapellátások körzeteit. Amennyiben elfogadásra kerül a megállapodás, úgy szükség van az egészségügyi alapellátás körzeteiről szóló önkormányzati rendelet módosítására.

A rendelet-módosítás elfogadása esetén kérelmet kell benyújtani a Tolna Megyei Kormányhivatal Szekszárdi Járási Hivatal Népegészségügyi Osztály felé a működési engedély módosítására.

**Általános indokolás**

Bonyhád Város Önkormányzati Képviselő-testülete megalkotta az egészségügyi alapellátás körzeteiről szóló 6/2016.(IV.22.) önkormányzati rendeletét, melynek 3. melléklete a fogorvosi ellátásra vonatkozik.

A lengyeli FM DASZK, Apponyi Sándor MG. Szakgimnáziuma, Szakközépiskolája és Kollégiuma csatlakozásával a Bonyhád I. iskola-fogorvosi körzet tanulói létszáma megemelkedik.

A rendeletbe egyéb változás nem került beépítésre.

A rendelet-tervezet az előterjesztés 2. melléklete.

**Részletes indokolás**

1. §

Az egészségügyi alapellátás körzeteiről szóló 6/2016. (IV.22.) önkormányzati rendelet 3. mellékletére vonatkozó módosítást tartalmazza.

2. §

A rendelet hatálybaléptetésével kapcsolatos rendelkezéseket tartalmazza.

**Hatásvizsgálat**

**Bonyhád Város Önkormányzata az egészségügyi alapellátás körzeteiről szóló rendeletének módosításához**

A jogalkotásról szóló 2010. évi CXXX. törvény 17. § (1) bekezdése értelmében a jogszabályok előkészítése során előzetes hatásvizsgálatot kell lefolytatni, az alábbi tényezőkre vonatkozóan:

|  |
| --- |
| **1. Társadalmi, gazdasági, költségvetési hatásai**  Nem releváns. |
| **2. Környezeti és egészségi következményei**  Nem releváns. |
| **3. Adminisztratív terheket befolyásoló hatásai**  A rendelet módosításának az adminisztratív terheket tekintve új, többlet terheket eredményező hatása nincs. |
| **4. A jogszabály megalkotásának szükségessége, a jogalkotás elmaradásának várható következményei** |

A Bonyhád I. iskola-fogorvosi körzet tanulói létszámának bővülésével a rendelési idő emelkedik és a finanszírozás magasabb lesz.

|  |
| --- |
| **5. A jogszabály alkalmazásához szükséges személyi, szervezeti, tárgyi és pénzügyi feltételek**  A jelenlegi feltételeken felül többletet nem igényel. |

Kérem a Tisztelt Képviselő-testületet, hogy a mellékelt megállapodás tervezetét és az egészségügyi alapellátás körzeteiről szóló 6/2016.(IV.22.) rendelet módosítását elfogadni szíveskedjenek.

**Határozati javaslat:**

Bonyhád Város Önkormányzatának Képviselő-testülete elfogadja az FM DASZK, Apponyi Sándor MG. Szakgimnáziuma, Szakközépiskolája és Kollégiuma csatlakozási szándékát a Bonyhád I. iskola-fogászati körzethez, valamint az 1. melléklet szerinti megállapodást.

Képviselő-testület felhatalmazza a polgármestert a megállapodás aláírására.

Képviselő-testület utasítja a jegyzőt, hogy kérelmet nyújtson be a működési engedély módosítására.

Határidő: 2018. február 28.

Felelős: Filóné Ferencz Ibolya polgármester

Bonyhád, 2018. február 8.

Dr. Puskásné Dr. Szeghy Petra

jegyző